**Typy premenných**

Uvažujte členov vašej skupiny v rámci workshopu ako pozorované (štatistické) jednotky.

1. Ktoré z nasledujúcich premenných sú legitímne premenné, ktoré môžu byť merané na týchto jednotkách? (Nápoveda: pýtajte sa sami seba, či sa daná hodnota môže meniť od jednotky k jednotke.) Pre každú premennú určte, či je kategoriálna (prípadne binárna/ordinálna) alebo kvantitatívna (spojitá/diskrétna)
   * farba vlasov
   * počet účastníkov s čiernymi vlasmi (hlasovanie)
   * či má alebo nemá účastník čierne vlasy
   * mesiac narodenia (hlasovanie)
   * získaný počet bodov na prvom teste zo štatistiky v tomto semestri
   * či daná osoba získala aspoň 70%v danom teste
   * vzdialenosť od domova
   * výška najvyššieho člena skupiny (hlasovanie)
2. V akom prípade by „počet účastníkov s čiernymi vlasmi v študijnej skupine“ mohol byť premennou? Vysvetlite.
3. Klasifikujte nasledujúce premenné ako kategoriálne (prípadne binárne, ordinálne) alebo kvantitatívne (spojité/diskrétne). Identifikujte pozorované jednotky pre každú z premenných:

* priemerná dĺžka života obyvateľov krajiny
* či je v slovenskej domácnosti pes
* rok založenia univerzity
* či je uchádzač o štúdium na univerzite prijatý
* počet krádeží áut v štáte na 1000 obyvateľov
* či je nevesta staršia, rovnakého veku alebo mladšia ako ženích
* Učitelia na víkendovke pre prvákov zadávajú 100 študentom zábavne sformulované úlohy. Náhodne vybratej polovici študentov sa na začiatku oznámi, že ide o fyzikálne úlohy. Druhá polovica študentov túto informáciu nedostane. Očakávame, že študenti, ktorí neboli vopred informovaní o tom, že ide o fyzikálne úlohy, dosiahnu významne vyššie skóre v porovnaní s tými, ktorí boli vopred upozornení.

Pozorované jednotky:

Premenná č. 1: Typ:

Premenná č. 2: Typ: